Charles Reidpath

Charles Decker Reidpath (født 20. september 1889 i Buffalo i New York, død 21. oktober 1975 i Kenmore i New York) var en amerikansk friidrettsutøver.

Reidpath studerte fra 1908 til 1912 ved Syracuse University. I denne tiden var han stjerne innen collegeidrett etter flere seire på distansene 220 og 440 yards. Etter endte studier skulle han avslutte det sportslige engasjementet og ta en stilling i familiebedriften i Buffalo, men han meldte seg likevel på til OL-troppen og reiste til Sverige.

Under OL 1912 i Stockholm vant han gull på 400 meter med ny olympisk rekord (48,2), foran tyskeren Hanns Braun og amerikaneren Edward Lindberg. Han var også med på det amerikanske laget som vant 4×400 m stafett på ny verdensrekord (3.16,6). Reidpaths olympiske rekord på 400 meter stod til 1924, da den ble forbedret av Eric Liddell.

 OL-medaljer 
 1912  Stockholm - 16px|Gull Gull i friidrett, 400 meter  USA
 1912  Stockholm - 16px|Gull Gull i friidrett, 4 x 400 stafett  USA

 Referanser 

 Eksterne lenker 

 Mer utførlig biografi

Kategori:Sprintere fra USA
Kategori:Olympiske mestere for USA i friidrett
Kategori:Medaljevinnere under Sommer-OL 1912
Kategori:Deltakere for USA under Sommer-OL 1912
Kategori:Friidrettsutøvere under Sommer-OL 1912
Kategori:Personer fra Buffalo
Kategori:Verdensrekordsettere i friidrett